లారీ పేజ్
1998లో బ్రిన్, పేజ్ ఇద్దరూ కలిసి గూగుల్ ఇన్కార్పరేషన్ ను స్థాపించారు. బ్రిన్ తో పాటు పేజ్ గూగుల్ కు ఉమ్మడి-అధ్యక్షుడుగా 2001 వరకు వ్యవహరించాడు. తరువాత ఎరిక్ ష్మిట్ ను గూగుల్ కు అధినేత మరియు సిఈఓగా నియమించారు. 2011 జనవరిలో గూగుల్ చేసిన ఒక ప్రకటనలో అదే సంవత్సరం ఏప్రిల్ లో ష్మిట్ స్థానే సిఈఓగా పేజ్ బాధ్యతలు స్వీకరిస్తారని పేర్కొనబడింది. పేజ్, బ్రిన్ ఇద్దరూ ఏడాదికి ఒక్క డాలర్ మాత్రమే పారితోషికంగా తీసుకుంటున్నారు. 
2011 ఏప్రిల్ 4న, పేజ్ గూగుల్ కు అధికారకంగా ప్రధాన నిర్వాహణా అధికారి అవుతారు, ష్మీట్ నిర్వాహణా అధినేత (ఎక్జేక్యూటివ్ ఛైర్మన్) గా అవుతారు.
గూగుల్ స్వర శోధన
గూగుల్ స్వర శోధన లేదా స్వరం ద్వారా శోధన అనేది ఒక గూగుల్ ఉత్పత్తి. ఇది మొబైల్ ఫోన్ లేదా కంప్యూటర్లో మాట్లాడిన మాటలను పదాలుగా మార్చుకొని ఆ పదాలకు సంబంధించిన సమాచారాన్ని వెతికి చూపిస్తుంది. ఇది వాయిస్ యాక్షన్ కూడా, ఇది అండ్రాయిడ్ ఫోన్ కు మాటాదేశాలను ఇచ్చేందుకూ అనుమతిస్తుంది. ఈ ఫీచర్ ప్రస్తుతం యు.ఎస్ మరియు బ్రిటిష్ ఇంగ్లీష్, ఫ్రెంచ్, ఇటాలియన్, జర్మన్ మరియు స్పానిష్ వంటి కొన్ని భాషలకు మాత్రమే పరిమితమయివుంది. ఆండ్రాయిడ్ 4.1+ (జెల్లీ బీన్) లో ఉన్న ఈ ఫీచర్ "గూగుల్ నౌ" గా మార్చబడింది.